Hospice Malta bħalissa bdiet tespandi s-servizzi tagħha u qed toffri bereavement support mhux biss lil min qed jgħaddi minn kanċer iżda wkoll lill-familji tal-vittmi kollha tal-Covid-19. Gloria Spiteri u Christian Debono ilhom għal bosta snin jaħdmu mal-Hospice Malta biex jgħinu familji u l-pandemija tal-Covid-19 offriet sfida ġodda. Ma' Newsbook.com.mt iż-żewġ social workers jitkellmu dwar il-ħidma tagħhom u s-servizzi li qed toffri l-Hospice. "Ridna naddattaw għas-sitwazzjoni u ngħinu lill-familji jaddottaw għal sitwazzjonijiet mhux tas-soltu minħabba li twaqqfu l-viżti l-isptar," tgħidilha Christina. "Bħala Hospice aħna miftuħin biex ngħinu familja li ġarrbu t-telfa bil-Covid," tikkummenta wkoll Gloria. Dawk il-familji li bħalissa jixtiequ jagħmlu użu minn dan is-servizz li qed toffri l-Hospice Malta għandhom jagħmlu kuntatt ma' din l-NGO fuq 21440085/6 jew jibgħat email fuq info@hospicemalta.org . Aktar dettalji jinkisbu mis-sit www.hospicemalta.org jew inkella permezz tal-paġna Facebook ta' Hospice Malta . Segwi l-intervista sħiħa fil-filmat hawn taħt: Intervista: Frederick Zammit; Muntaġġ: Sarah Salafia.